ประกาศกระทรวงพาณิชย์ เรื่อง กำหนดชนิดและวิธีการแสดงปริมาณของสินค้าหีบห่อ พ.ศ. 2543
ประกาศกระทรวงพาณิชย์
ประกาศกระทรวงพาณิชย์
เรื่อง
กำหนดชนิดและวิธีการแสดงปริมาณของสินค้าหีบห่อ
พ.ศ.
๒๕๔๓
-----------

 อาศัยอำนาจตามความในมาตรา
๖๒ (๑) และ (๒) และมาตรา ๖๓ แห่ง
พระราชบัญญัติมาตราชั่งตวงวัด พ.ศ. ๒๕๔๒
อันเป็นพระราชบัญญัติที่มีบทบัญญัติบางประการ
เกี่ยวกับการจำกัดสิทธิและเสรีภาพของบุคคล ซึ่งมาตรา ๒๙
ประกอบกับมาตรา ๓๑ มาตรา ๓๕ 
มาตรา ๔๘ และมาตรา ๕๐
ของรัฐธรรมนูญแห่งราชอาณาจักรไทยบัญญัติให้กระทำได้ โดยอาศัย
อำนาจตามบทบัญญัติแห่งกฎหมาย
รัฐมนตรีว่าการกระทรวงพาณิชย์ออกประกาศไว้ ดังต่อไปนี้

 ข้อ
๑ ประกาศนี้เรียกว่า
"ประกาศกระทรวงพาณิชย์ เรื่อง กำหนดชนิดและวิธี
การแสดงปริมาณของสินค้าหีบห่อ พ.ศ. ๒๕๔๓"

 ข้อ
๒
ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศใน
ราชกิจจานุเบกษาเป็นต้นไป

 ข้อ
๓ ให้กำหนดชนิดของสินค้าหีบห่อ
เพื่อการขายหรือจำหน่ายในราชอาณา
จักรที่ผู้บรรจุต้องแสดงปริมาณของสินค้า ตามบัญชี ๑
ท้ายประกาศกระทรวงพาณิชย์ฉบับนี้ 
เว้นแต่สินค้าหีบห่อที่บรรจุสินค้าเป็นมาตราชั่งมีปริมาณมากกว่า
๕๐ กิโลกรัม หรือมาตราตวงมี
ปริมาณมากกว่า ๒๐ ลิตร
และสินค้าหีบห่อที่บรรจุสินค้าเป็นมาตราชั่งมีน้ำหนักไม่เกิน ๕ กรัม 
หรือมาตราตวงมีปริมาตรไม่เกิน ๑๐ มิลลิลิตร

 ข้อ
๔
ให้ผู้บรรจุสินค้าหีบห่อตามที่กำหนดในข้อ ๓ ต้องแสดงปริมาณของสินค้า
หีบห่อตามหลักเกณฑ์และวิธีการที่กำหนด ดังต่อไปนี้
 (๑)
แสดงปริมาณสุทธิหรือจำนวนที่แท้จริงของสินค้า โดยไม่รวมสิ่งที่ใช้บรรจุ
หรือสิ่งที่หุ้มห่อ
 (๒)
แสดงปริมาณตามมาตราชั่ง มาตราตวง หรือมาตราวัด ในระบบเมตริกหรือ
แสดงเป็นหน่วย แล้วแต่ชนิดของสินค้าหีบห่อ
โดยใช้ตัวเลขไทยหรือตัวเลขอารบิคและอักษรไทย
 (๓)
มีข้อความภาษาไทยว่า "ปริมาณสุทธิ" หรือข้อความอื่นที่เป็นภาษาไทยและ
มีความหมายเช่นเดียวกันนั้นอยู่หน้าปริมาณของสินค้าตาม (๑)
 (๔)
แสดงปริมาณของสินค้าและข้อความตาม (๑) (๒) และ (๓) ไว้บนฉลาก
สิ่งที่ใช้บรรจุหรือสิ่งที่หุ้มห่อบนสินค้านั้น ๆ
ในลักษณะที่เห็นได้โดยง่ายและชัดเจน ตัวเลขและ
ตัวอักษรมีขนาดความสูงไม่น้อยกว่า ๒ มิลลิเมตร
และมีลักษณะถาวรไม่ลบเลือน
 (๕)
แสดงปริมาณของสินค้าทุกแห่งให้ตรงกันในกรณีที่มีการแสดงปริมาณไว้
หลายแห่ง
 (๖)
แสดงปริมาณของสินค้าให้ถูกต้องตรงกับปริมาณของสินค้าในหีบห่อหรือ
แสดงปริมาณของสินค้าคลาดเคลื่อนไม่เกินอัตราเผื่อเหลือเผื่อขาดตามบัญชี
๒ ท้ายประกาศ
กระทรวงพาณิชย์ฉบับนี้
โดยต้องอยู่ในหลักเกณฑ์การตรวจสอบการแสดงปริมาณสุทธิของสินค้า
หีบห่อตามที่สำนักงานกลางชั่งตวงวัดกำหนด
 (๗)
สินค้าหีบห่อที่บรรจุสินค้าหีบห่อเล็กซึ่งเป็นสินค้าอย่างเดียวกันมีปริมาณ
เท่ากัน ตั้งแต่สองหีบห่อขึ้นไป
และแต่ละหีบห่อสามารถขายหรือจำหน่ายแยกต่างหากจากหีบห่อ
ใหญ่ได้
การบรรจุสินค้าหีบห่อใหญ่ดังกล่าวจะต้องแสดงจำนวนหีบห่อเล็กและปริมาณของสินค้า
ในหีบห่อเล็กตามวิธีการที่กำหนดใน (๑) (๒) (๓) (๔) (๕) และ
(๖)

 ประกาศ
ณ วันที่ ๑๖ สิงหาคม พ.ศ. ๒๕๔๓
  ศุภชัย พานิชภักดิ์
 
รัฐมนตรีว่าการกระทรวงพาณิชย์

[ดูข้อมูลจากภาพกฎหมาย]

[รก.๒๕๔๓/พ๙๓ง/๔/๑๓ กันยายน ๒๕๔๓]

 ชไมพร/แก้ไข
 ๒๓
เมษายน ๒๕๔๕